ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
గత నాలుగు నెలల్లో బాల్ ఆధార్ చొరవ కింద 79 లక్షల మంది పిల్లలను నమోదు చేసిన యుఐడిఎఐ
ప్రస్తుత ఆర్థిక సంవత్సరం తొలి నాలుగు నెలల్లో  0-5 ఏళ్ళలోపు 79 లక్షలమంది పిల్లలను యునీక్ ఐడెంటిఫికేషన్ అథారిటీ  నమోదు చేసింది.
ఇది బాల్ ఆధార్ చొరవ కింద 0-5 ఏళ్ళ మధ్య ఉన్న మరింత పిల్లలను చేరుకుని, తల్లిదండ్రులు, పిల్లలు బహుళ ప్రయోజనాలను పొందడంలో తోడ్పడే నూతన ప్రయత్నంలో భాగం. మార్చి 31, 2022 చివరి నాటికి 0-5 ఏళ్ళలోపు 2,64 కోట్ల మంది పిల్లలు బాల్ ఆధార్ను కలిగి ఉండగా, జులై 2022 చివరికి ఆ సంఖ్య 3.43 కోట్లకు పెరిగింది.
దేశ వ్యాప్తంగా, శరవేగంతో బాల్ ఆధార్ నమోదు ప్రక్రియ పురోగమిస్తోంది. హిమాచల్ ప్రదేశ్, హర్యానా వంటి రాష్ట్రాలలో 0-5 లోపు వయసుగల పిల్ల నమోదు ఇప్పటికే లక్ష్యిత వయోవర్గంలో 70%కి పైగా కవర్ చేసింది. జమ్ము & కాశ్మీర్, మిజోరాం, ఢిల్లీ, ఆంధ్ర ప్రదేశ్, లక్షద్వీప్ సహా పలు ఇతర రాష్ట్రాలు, కేంద్ర పాలిత ప్రాంతాలలో పిల్లల  నమోదు అద్భుతంగా కొనసాగుతోంది.
మొత్తం మీద, ప్రస్తుతం ఆధార్ సంతృప్తత స్థాయి దాదాపు 94%గా ఉంది. ఇక వయోజనులలో ఆధార్ శాచ్యురేషన్ స్థాయి దాదాపు 100% గా ఉంది. ఆధార్ ప్రస్తుతం జీవన సౌలభ్యం, వ్యాపార సులభతలకు ఉత్రేరకంగా ఉంది.
యుఐడిఎఐ, దాని ప్రాంతీయ కార్యాలయాలు తమ పిల్లలను బాల్ ఆధార్ చొరవ కింద నమోదు చేసుకునేందుకు ముందుకు రావలసిందిగా నిరంతరం ప్రోత్సహిస్తున్నాయి. పలు సంక్షేమ పథకాలను వినియోగించుకునేందుకు బాల్ ఆధార్ సౌలభ్యత కల్పించడమే కాక, పిల్లలు పుట్టినప్పటి నుంచీ డిజిటల్ ఫోటో గుర్తింపుగా పని చేస్తుంది.
బాల్ ఆధార్ను 0-5 ఏళ్ళ పిల్లలకు జారీ చేస్తారు. ఆధార్ జారీ చేసేందుకు బయోమెట్రిక్  సేకరణ అనేది కీలకమైన లక్షణం, ఎందుకంటే, ఈ బయోమెట్రిక్ల డి- డూప్లికేషన్ ఆధారంగా ప్రత్యేకతను నెలకొల్పడానికి ఇది అవసరం. కాగా, 0-5 వయసు గల పిల్లల ఆధార్ నమోదుకు, ఈ బయోమెట్రిక్లను సేకరించరు.
బాల్ ఆధార్ నమోదుకు 0-5 ఏళ్ళ వయసు మధ్య ఉన్న పిల్లల ముఖ చిత్రం, తల్లిదండ్రులు/ సంరక్షకుల బయోమెట్రిక్ ప్రమాణీకరణ  ఆధారంగా నిర్వహిస్తారు. బాల్ ఆధార్ నమోదు సమయంలో రిలేషన్షిప్ డాక్యుమెట్  రుజువు, ను సేకరిస్తారు.
సాధారణ ఆధార్ నుంచి బాల్ ఆధార్ భిన్నమైనదని తెలిసేందుకు, దానిని అది ఆ బాలుడు/ బాలికకు 5 ఏళ్ళు వచ్చే వరకే చెల్లుతుందనే ముద్రతో నీలం రంగులో జారీ చేస్తారు. పిల్లలకు 5 ఏళ్ళు వచ్చిన తర్వాత, తప్పనిసరి బయోమెట్రిక్ అప్డేట్  అనే ప్రక్రియను పూర్తి చేయడానికి, ఆ బాలుడు లేదా బాలిక తన బయోమెట్రిక్ లను ఆధార్ సేవా కేంద్రంలో నమోదు చేసుకోవాలి.
ఎంబియు ప్రక్రియ డి- డూప్లికేషన్ ప్రక్రియ ద్వారా జరుగుతుంది. ఈ ప్రక్రియ పూర్తి అయిన తర్వాత, ఆ బాలుడు లేదా బాలికకు ఆధార్ సంఖ్యలో ఎటువంటి మార్పు లేకుండా సాధారణ ఆధార్ను జారీ చేస్తారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సైబర్ సెక్యూరిటీ రంగంలో ఇండియా, ఫిన్లాండ్ దేశాల మధ్యన కుదిరిన అవగాహన ఒప్పంద పత్రానికి కేబినెట్ ఆమోదం.
ఇండియా, ఫిన్లాండ్ దేశాల మధ్యన సైబర్ సెక్యూరిటీ రంగంలో కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాన మంత్రి శ్రీ నరేంద్ర మోదీ ఆధ్వర్యంలో సమావేశమైన కేబినెట్ ఈ ఆమోదం తెలిపింది.
ఇండియా, ఫిన్లాండ్ దేశాల మధ్యన ఈ రంగంలో బలమైన సహకారానికి ఈ ఎంఓయు ద్వారా సాధ్యమవుతుంది. భద్రతాపరమైన సమస్యలను గుర్తించడానికి, వాటిపై ఒక నిర్ణయం తీసుకోవడానికి, వాటిని నియంత్రించడానికి ఇరుదేశాలు సాధించిన అనుభవాలను, విజ్ఞానాన్నిఇరుదేశాలు పంచుకోవడం జరుగుతుంది.
ఈ ఎంఒయు పై 2019 జనవరిలో ఇరుదేశాలు సంతకాలు చేశాయి.
ఆర్థిక సంఘం
2021-22 నుండి 2025-26 నివేదికను రాష్ట్రపతికి సమర్పించిన 15వ ఆర్థిక సంఘం
ఛైర్మన్ శ్రీ ఎన్ కె సింగ్ నేతృత్వంలోని పదిహేనవ ఆర్థిక సంఘం  ఈ రోజు 2021-22 నుండి 2025-26 కాలానికి సంబంధించిన తమ నివేదికను గౌరవ రాష్ట్రపతికి సమర్పించింది. కమిషన్ సభ్యులు శ్రీ అజయ్ నారాయణ్ ఝా, ప్రొఫెసర్ అనూప్ సింగ్, డాక్టర్ అశోక్ లాహిరి, డాక్టర్ రమేష్ చంద్తో పాటు కమిషన్ కార్యదర్శి శ్రీ అరవింద్ మెహతా కూడా రాష్ట్రపతిని కలిసిన వారిలో ఉన్నారు.
ఉల్లేఖన నిబంధనల  ప్రకారం, 2020 అక్టోబర్ 30 నాటికి 2021-22 నుండి 2025-26 వరకు ఐదేళ్లపాటు కమిషన్ తన సిఫారసులను సమర్పించడం తప్పనిసరి. గత సంవత్సరం, కమిషన్ 2020-21 సంవత్సరానికి సిఫారసులతో కూడిన నివేదికను సమర్పించింది, దానిని కేంద్ర ప్రభుత్వం అంగీకరించింది, 30 జనవరి 2020 న పార్లమెంటులో ప్రవేశపెట్టింది.
అనేక ప్రత్యేకమైన, విస్తృతమైన సమస్యలపై సిఫారసులను ఇవ్వమని కమిషన్ ను కేంద్రం కోరింది. పై నుండి కింది వరకు మరియు సమాంతర పన్ను పంపిణీ, స్థానిక ప్రభుత్వ నిధులు, విపత్తు నిర్వహణ గ్రాంట్ తో పాటు విద్యుత్ రంగం, డిబిటి స్వీకరణ, ఘన వ్యర్థ పదార్థాల నిర్వహణ వంటి అనేక రంగాలలో రాష్ట్రాలకు పనితీరు ప్రోత్సాహకాలను పరిశీలించి సిఫారసు చేయాలని కమిషన్ ను కోరింది. రక్షణ మరియు అంతర్గత భద్రతకు నిధులు సమకూర్చడానికి ఒక ప్రత్యేక యంత్రాంగాన్ని ఏర్పాటు చేయాలా అని పరిశీలించమని అడిగారు. ఈ నివేదికలోని అన్ని టీఓఆర్ లకు తగు విధంగా స్పందించాలని కేంద్ర ప్రభుత్వం కమిషన్ ను కోరింది.
ఈ నివేదిక నాలుగు సంపుటలలో రూపొందించారు. వాల్యూమ్ I మరియు II, గతంలో మాదిరిగా, ప్రధాన నివేదిక, దానితో కూడిన అనుబంధాలను కలిగి ఉన్నాయి. వాల్యూమ్ III కేంద్ర ప్రభుత్వానికే పూర్తిగా కేటాయించారు, మధ్యంతర సవాళ్లతో పాటు, కీలక విభాగాల లోతైన పరిశీలన, రోడ్ మ్యాప్ గురించి వివరించారు. వాల్యూమ్ IV పూర్తిగా రాష్ట్రాలకు కేటాయించారు. కమిషన్ ప్రతి రాష్ట్ర ఆర్థిక పరిస్థితులను చాలా లోతుగా విశ్లేషించింది, ఒక్కొక్క రాష్ట్రం ఎదుర్కొంటున్న ముఖ్య సవాళ్లను పరిష్కరించడానికి రాష్ట్ర-నిర్దిష్ట పరిశీలనలను కమిషన్ తన నివేదికలో పొందుపరిచింది.
రిపోర్టులో ఉన్న సిఫారసులపై వివరణాత్మక మెమోరాండం / చేపట్టిన చర్యలను నివేదికతో పాటు కేంద్ర ప్రభుత్వం పార్లమెంటులో ప్రవేశపెట్టిన తర్వాత ఈ నివేదిక ప్రజలకు అందుబాటులో ఉంటుంది. ఈ నివేదిక ముఖచిత్రం ప్రత్యేకతను సంతరించుకుంది. “కోవిడ్ టైమ్స్లోని ఫైనాన్స్ కమిషన్” అన్న ప్రధాన శీర్షిక ఉంటుంది. అలాగే రాష్ట్రాలు మరియు కేంద్రం మధ్య సమతుల్యతను సూచించే త్రాసును ముద్రించారు.
(
ప్రధాన మంత్రి కార్యాలయం
ఆగస్టు 27 వ తేదీనాడు బి-20 సమిట్ ఇండియా 2023 ను ఉద్దేశించి ప్రసంగించనున్నప్రధాన మంత్రి
ఈ శిఖర సమ్మేళనంయొక్క ఇతివృత్తం గా ఆర్.ఎ.ఐ.ఎస్.ఇ ఉంది ; దీని లో ‘ఆర్’అంటే రిస్పాన్సిబల్, ‘ఎ’ అంటే ఏక్సెలరేటెడ్, ‘ఐ’ అంటేఇనొవేటివ్, ‘ఎస్’ అంటే సస్ టేనబుల్ మరియు ‘ఇ’ అంటేఎక్విటేబల్ బిజినెసస్.. అనే మాటల ను సూచిస్తున్నాయి
ప్రధాన మంత్రి శ్రీ నరేంద్ర మోదీ న్యూ ఢిల్లీ లో 2023 ఆగస్టు 27 వ తేదీ నాడు మధ్యాహ్నం 12 గంటల వేళ కు బి20 సమిట్ ఇండియా 2023 ను ఉద్దేశించి ప్రసంగించనున్నారు.
బి-20 సమిట్ ఇండియా ప్రపంచవ్యాప్తం గా ఉన్న విధాన రూపకర్తల ను, వ్యాపార రంగ ప్రముఖుల ను మరియు నిపుణుల ను బి-20 ఇండియా కమ్యూనికే ను గురించి చర్చోపచర్చలు చేయడం కోసం ఒక చోటు కు తీసుకు వస్తున్నది. బి-20 ఇండియా కమ్యూనిక్ లో 54 సిఫారసుల ను మరియు 172 విధాన పరమైన కార్యాచరణల ను జి-20 కి నివేదించడం జరుగుతుంది.
బిజినెస్ 20  ని ప్రపంచ వ్యాపార సముదాయం తో జత పడ్డ జి-20 యొక్క ఆధికారిక సంభాషణ లకు వేదిక. దీనిని 2010 వ సంవత్సరం లో స్థాపించడమైంది. జి-20 లో అత్యంత ప్రాముఖ్యం కలిగినటువంటి ఎంగేజ్ మెంట్ గ్రూప్స్ లో బి-20 ఒకటి. దీనిలో పాలుపంచుకొనేవాటి లో కంపెనీ లు మరియు వ్యాపార సంస్థలు ఉన్నాయి. ఆర్థిక వృద్ధి ని మరియు అభివృద్ధి ని ప్రోత్సహించేందుకు నిర్దిష్ట కార్యాచరణ ప్రధానమైనటువంటి విధానాల ను బి20 సిఫారసు చేస్తూ ఉంటుంది.
ఈ శిఖర సమ్మేళనాన్ని మూడు రోజుల పాటు, అంటే ఆగస్టు 25 మొదలుకొని 27 వ తేదీ వరకు నిర్వహించడం జరుగుతున్నది. ఆర్.ఎ.ఐ.ఎస్.ఇ అనేది ఈ కార్యక్రమం యొక్క ఇతి వృత్తం గా ఉంది. ఆర్.ఎ.ఐ.ఎస్.ఇ లోని అక్షరాలు వరుస గా - రెస్పాన్సిబుల్, ఏక్సెలరేటెడ్, ఇనొవేటివ్, సస్ టేనబుల్ ఎండ్ ఎక్విటేబుల్ బిజినెసస్ అనే పదాల ను సూచిస్తాయి. దాదాపు గా 55 దేశాల కు చెందిన 1500 మంది కి పైగా ప్రతినిధులు ఈ శిఖర సమ్మేళనం లో పాలుపంచుకొంటున్నారు.
రక్షణ మంత్రిత్వ శాఖ
ఆపరేషన్ సముద్రసేతు-2లో భాగంగా ఖతార్ నుంచి వైద్య ఆక్సిజన్ తీసుకొచ్చిన ఐఎన్ఎస్ తార్కాష్
భారత నౌకాదళం చేపట్టిన ఆపరేషన్ సముద్రసేతు-2లో భాగంగా, ఖతార్ నుంచి వైద్య సామగ్రి సాయాన్ని ఐఎన్ఎస్ తార్కాష్ తీసుకొచ్చింది. నౌకలో వచ్చిన సరకులో, 20 మె.ట. చొప్పున రెండు క్రయోజెనిక్ కంటైనర్లలో 40 మె.ట. ద్రవరూప వైద్య ఆక్సిజన్, 230 ఆక్సిజన్ సిలిండర్లు ఉన్నాయి.
"ఆక్సిజన్ సంఘీభావ వారధి"లో భాగంగా "ఫ్రెంచ్ మిషన్" ఆక్సిజన్ కంటైనర్లను పంపగా, ఖతార్లో నివశిస్తున్న భారతీయులు ఆక్సిజన్ సిలిండర్లను బహుమతిగా అందించారు.
మహారాష్ట్ర అధికార యంత్రాంగానికి వీటిని నౌకాదళం అప్పగించింది.
ప్రధాన మంత్రి కార్యాలయం
రాజు శ్రీ మూడో చార్ల్ స్ కు మరియురాణి శ్రీమతి కేమిలా కు వారి రాజ్యాభిషేకం సందర్భం లో అభినందనల ను తెలిపిన ప్రధానమంత్రి
రాజు శ్రీ మూడో చార్ల్ స్ కు మరియు రాణి శ్రీమతి కేమిలా కు వారి రాజ్యాభిషేకం సందర్భం లో ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ప్రధాన మంత్రి ఒక ట్వీట్ లో,
‘‘రాజు శ్రీ మూడో చార్ల్ స్ కు మరియు రాణి శ్రీమతి కేమిలా కు వారి రాజ్యాభిషేకం సందర్భం లో ఇవే హృదయపూర్వకమైనటువంటి అభినందన లు. భారతదేశం-యుకె సంబంధాలు రాబోయే సంవత్సరాల లో తప్పక మరింత దృఢతరం అవుతాయనే నమ్మకం మాలో ఉంది. @RoyalFamily’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 పై తాజా సమాచారం
దేశంలో కోవిడ్-19 నివారణ, నియంత్రణ మరియు నిర్వహణ కోసం భారత ప్రభుత్వం వివిధ రాష్ట్రాలు / కేంద్రపాలిత ప్రాంతాలతో కలిసి అనేక చర్యలు చేపట్టింది. వీటిని క్రమం తప్పకుండా ఉన్నత స్థాయిలో పర్యవేక్షిస్తున్నారు.
ప్రధానమంత్రి గౌరవనీయులు శ్రీ నరేంద్రమోదీ ఈ రోజు జాతి నుద్దేశించి ప్రసంగిస్తూ, ఈ మహమ్మారిని తిప్పికొట్టడానికి ఏడు సూత్రాలు పాటించాలని పౌరులకు విజ్ఞప్తి చేశారు. ఆ సూత్రాలు :
1. మీ ఇళ్లలోని పెద్దలు, ప్రత్యేకించి దీర్ఘకాలిక వ్యాధులున్న వారిపట్ల అత్యంత జాగ్రత్త వహించండి.
2.లాక్ డౌన్ నిబంధనలను పూర్తిగా పాటించండి, సామాజిక దూరం పాటించండి. ఇంట్లో తయారుచేసుకున్న మాస్కులు తప్పకుండా ధరించండి.
3. రోగనిరోధక శక్తిని పెంచుకోవడానికి ఆయుష్ మంత్రిత్వశాఖ జారీచేసిన మార్గదర్శకాలను అనుసరించండి. "కధా" వేడి నీటిని తరచుగా త్రాగండి.
4. కరోనా వైరస్ వ్యాప్తి నిరోధం కోసం ‘ఆరోగ్య సేతు’ మొబైల్ యాప్ను డౌన్లోడ్ చేసుకోండి.
5. మీ చుట్టూ ఉన్న పేద కుటుంబాల యోగక్షేమాలను పట్టించుకోండి. ప్రత్యేకించి వారి ఆహార అవసరాలు తీర్చడానికి ప్రయత్నించండి.
6. మీ వ్యాపారాలు, పరిశ్రమలలో పనిచేసేవారిపై కరుణతో మెలగండి. వారికి జీవనోపాధి లేకుండా చేయవద్దు.
7. కరోనాపై పోరాడుతున్న డాక్టర్లు, నర్సులు, పోలీసులు, పారిశుధ్య సిబ్బంది వంటి మన జాతీయ యోధులను అమితంగా గౌరవించండి.
దేశంలో ఆరోగ్య మౌలిక సదుపాయాలను పటిష్టపరచడానికి రాష్ట్రాలు / కేంద్ర పాలిత ప్రాంతాలతో కలిసి కేంద్ర ఆరోగ్యం, కుటుంబ సంక్షేమ మంత్రిత్వ శాఖ నిరంతరం, కఠోర దీక్షతో పనిచేస్తోంది. ఇప్పటి వరకు, మొత్తం 602 ఆసుపత్రులను కోవిడ్-19 కోసం ప్రత్యేకంగా కేటాయించారు. ఈ ఆసుపత్రుల్లో 1,06,719 ఐసోలేషన్ పడకలు, 12,024 ఐ.సి.యు. పడకలను ఏర్పాటు చేశారు.
జన సాంద్రత ఎక్కువగా ఉన్న ప్రాంతాల్లో కోవిడ్-19 వ్యాప్తిని నిరోధించడానికి భారత ప్రభుత్వ ప్రధాన శాస్త్రీయ సలహాదారుని కార్యాలయం మార్గదర్శకాలను జారీ చేసింది. మరుగు దొడ్లు, బట్టలు ఉతికే ప్రదేశాలు, స్నానాలు చేసే ప్రదేశాలను ఒకరి కంటే ఎక్కువ మంది ఉపయోగించే ప్రాంతాల్లో తక్కువ ఖర్చుతో చేపట్టవలసిన పారిశుధ్యం, పరిశుభ్రత చర్యలను ఈ మార్గదర్శకాల్లో ప్రధానంగా వివరించారు.
నిన్నటి నుండి 1211 మందికి కొత్తగా కోవిడ్-19 సోకగా, 31 మంది మృతి చెందారు. ఇంతవరకు మొత్తం 1036 మంది చికిత్స అనంతరం కోలుకుని ఆసుపత్రుల నుండి ఇళ్లకు వెళ్లారు.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి :
: https://www.mohfw.gov.in/.
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా తెలుసుకోవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా తెలుసుకోవచ్చు :
ncov2019[at]gov[dot]in .
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +91-11-23978046 లేదా 1075 ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా మరియు ఇతర సమాచారం కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf .
యువజన వ్యవహారాలు, క్రీడల మంత్రిత్వ శాఖ
భజరంగ్ పునియాకు అమెరికాలో నెలపాటు శిక్షణకు 'మిషన్ ఒలింపిక్ సెల్' అనుమతి
కుస్తీ వీరుడు భజరంగ్ పునియా అమెరికాలో నెల రోజులు శిక్షణ పొందేందుకు అనుమతి లభించింది. గురువారం జరిగిన మిషన్ ఒలింపిక్ సెల్ 50వ సమావేశంలో ఈ నిర్ణయం తీసుకున్నారు. డిసెంబర్ 4వ తేదీ నుంచి జనవరి 3వ తేదీ వరకు, మిచిగాన్లోని క్లిఫ్ కీన్ రెజ్లింగ్ క్లబ్లో ఈ శిక్షణ ఉంటుంది. ఇందుకు దాదాపు రూ.14 లక్షలు ఖర్చవుతుంది.
ప్రస్తుతం సోనెపట్లోని సాయ్ శిక్షణ శిబిరంలో ఉన్న భజరంగ్ పునియా, తన కోచ్ ఎమ్జారియోస్ బెంటినిడిస్, ఫిజియో ధనంజయ్తో కలిసి అమెరికా వెళతారు. అక్కడ అంతర్జాతీయ స్థాయి మల్లయోధులతో కలిసి, ముఖ్య కోచ్ సెర్గీ బెలోగ్లాజోవ్ ఆధ్వర్యంలో శిక్షణ తీసుకుంటారు. సెర్గీ బెలోగ్లాజోవ్ రెండుసార్లు ఒలింపిక్ పతకాలు సాధించారు.
2019 ప్రపంచ పోటీల్లో చోటు దక్కించుకోవడం ద్వారా, టోక్యో ఒలింపిక్స్కు భజరంగ్ ఇప్పటికే అర్హత సాధించారు.
మానవ వనరుల అభివృద్ధి మంత్రిత్వ శాఖ
అమృత్సర్, బోధ్ గయ, నాగ్పుర్, సంబల్పుర్, సిర్మౌర్, విశాఖపట్నం ఇంకా జమ్ము లలో ఏడు నూతన ఐఐఎమ్ ల శాశ్వత ప్రాంగణాల స్థాపన కు మరియు కార్యకలాపాల ఆరంభానికి ఆమోదం తెలిపిన మంత్రివర్గం
అమృత్సర్, బోధ్ గయ, నాగ్పుర్, సంబల్పుర్, సిర్మౌర్, విశాఖపట్నం ఇంకా జమ్ము లలో ఏడు నూతన ఐఐఎమ్ ల శాశ్వత ప్రాంగణాల స్థాపన కు మరియు కార్యకలాపాల ఆరంభానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం సమావేశం ఆమోదం తెలిపింది. ఇందుకోసం మొత్తం 3775.42 కోట్ల రూపాయల పునరావృత్త వ్యయం అవుతుంది. . ఈ ఐఐఎమ్ లను 2015-16/2016-17 సంవత్సరం లో నెలకొల్పడమైంది. ఈ విద్యాసంస్థలు ప్రస్తుతం తాత్కాలిక ప్రాంగణాల లో విధులను నిర్వహిస్తున్నాయి.
అంచనా వేసినటువంటి మొత్తం 3775.42 కోట్ల రూపాయల వ్యయం లో 2804.09 కోట్ల రూపాయలను ఈ కింద పేర్కొన్న వివరాల ప్రకారం, ఈ విద్యాసంస్థ లకు శాశ్వత ప్రాంగణాలను నిర్మించడం కోసం ఖర్చు చేయనున్నారు:
|
|
వ. సం.
|
|
ఐఐఎమ్ యొక్క పేరు
|
|
మొత్తం 
|
|
-
|
|
ఐఐఎమ్ అమృత్ సర్
|
|
348.31
|
|
-
|
|
ఐఐఎమ్ బోధ్ గయ
|
|
411.72
|
|
-
|
|
ఐఐఎమ్ నాగ్పుర్
|
|
379.68
|
|
-
|
|
ఐఐఎమ్ సంబల్పుర్
|
|
401.94
|
|
-
|
|
ఐఐఎమ్ సిర్మౌర్
|
|
392.51
|
|
-
|
|
ఐఐఎమ్ విశాఖపట్నం
|
|
445.00
|
|
-
|
|
ఐఐఎమ్ జమ్ము
|
|
424.93
|
|
|
|
మొత్తం
|
|
2804.09
ఈ ఐఐఎం లలో ప్రతి ఒక్క ఐఐఎం ను 60384 చ. మీ. విస్తీర్ణం లో నిర్మించనున్నారు. ఇందులో 600 మంది విద్యార్థులకు సరిపడా పూర్తి మౌలిక సదుపాయాలను సమకూర్చుతారు. 5 సంవత్సరాల కాలానికి గాను ప్రతి ఒక్క విద్యార్థికి ఏటా 5 లక్షల రూపాయల వంతున ఆవృత్తమయ్యే గ్రాంటు లను ఈ సంస్థ లకు ఇచ్చేందుకు కూడా ఆమోదం తెలపడమైంది. అటు తరువాత, ఈ సంస్థలు వాటి యొక్క నిరంతర వ్యయం/నిర్వహణ వ్యయాలను భరించడానికి అంతర్గత వనరుల నుంచి నిదులను సమకూర్చుకొంటాయని ఆశిస్తున్నారు.
ఈ విద్యాసంస్థ ల శాశ్వత ప్రాంగణాల నిర్మాణ పనులు 2021 జూన్ కల్లా పూర్తి కావలసివుంది. దీని తో మొత్తం 20 ఐఐఎమ్ లు వాటి సొంత శాశ్వత ప్రాంగణాల కు నోచుకొంటాయి.
విద్యార్థులు ప్రొఫెషనల్ మేనేజర్లు అయ్యేటట్లుగా వారికి తగిన విద్య ను ఈ ఐఐఎమ్ లు అందించనున్నాయి. దేశం లో ఆర్థిక అభివృద్ధి ని, పారిశ్రామిక అభివృద్ధి ని ప్రోత్సహించడం లో ఈ ఆమోదం తోడ్పడనుంది.
(Visitor Counter : 75
భారత పోటీ ప్రోత్సాహక సంఘం
కృష్ణపట్నం పోర్ట్ కంపెనీ లిమిటెడ్ను, అదాని పోర్ట్సు,స్పెషల్ ఎకనమిక్ జోన్ లిమిటెడ్ సమీకరించేందుకు సిసిఐ అనుమతి
కృష్ణపట్నం పోర్టు కంపెనీ లిమిటెడ్ ను అదాని పోర్ట్సు, స్పెషల్ ఎకనమిక్ జోన్ లిమిటెడ్, సమీకరించేందుకు కాంపిటిషన్ కమిషన్ ఆఫ్ ఇండియా లిమిటెడ్ అనుమతిచ్చింది. ప్రతిపాదిత సమీకరణ , ఈక్విటీ షేర్హోల్డింగ్తోపాటు కృష్ణపట్నం పోర్ట్ కంపెనీ లిమిటెడ్ యాజమాన్య నియంత్రణను కూడా అదాని పోర్ట్స్, స్పెషల్ ఎకనమిక్ జోన్ లిమిటెడ్  పొందేందుకు వీలుకల్పిస్తుంది.
అదాని పోర్ట్సు కస్టమర్తోనేరుగా సంబంధాలు కలిగిన సమీకృత పోర్టు మౌలికసదుపాయాల సేవలు అందించే సంస్థ . ఇది ప్రస్తుతం గుజరాత్, గోవా, కేరళ, ఆంద్రప్రదేశ్, తమిళనాడు, ఒడిషా రాష్ట్రాలలోని పది పోర్టులలో ఉంది. ప్రస్తుతం దీనిని సేకరిస్తున్న సంస్థ లాజిస్టిక్స్ చెయిన్ ను నిర్వహిస్తుంది.
ఆంధ్రప్రదేశ్ లోని కృష్ణపట్నం వద్ద డీప్సీ ఓడరేవు అభివృద్ధి , నిర్వహణదారు కార్యకలాపాలలో కెపిసిఎల్ నిమగ్నమై ఉంది. ఇది నిర్మించు-నిర్వహించు-భాగస్వామ్యం- బదలీ ప్రాతిపదికన ఆంధ్రప్రదేశ్ ప్రభుత్వంతో వాణిజ్య కార్యకలాపాలను ప్రారంభించినప్పటి నుంచి 30 సంవత్సరాల కాలానికి రాయితీ ఒప్పందానికి అనుగుణంగా కార్యకలాపాలు నిర్వర్తిస్తోంది. ఇది మరో 20 సంవత్సరాలు అంటే రెండు విడతలుగా ఒక్కోసారి, పది సంవత్సరాలు పొడిగింపునకు వీలు కలిగిఉంది.
సవివరమైన సిసిఐ ఆదేశాలు తర్వాత విడుదల కానున్నాయి.
.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
అమ్మకాలపై ఇస్తున్న ప్రోత్సాహకాలను ప్రత్యక్ష పద్ధతిలో చెల్లించే విధానాన్ని పోస్టల్ లైఫ్ ఇన్సూరెన్స్ 
ప్రజలకు బీమా రంగంలో 1884 నుంచి సేవలు అందిస్తూ బీమా రంగంలో తనకంటూ విశిష్ట గుర్తింపు పొందిన లైఫ్ ఇన్సూరెన్స్  మరో వినూత్న విధానానికి శ్రీకారం చుట్టింది. సంస్థ అభివృద్ధిలో అమ్మకాల విభాగంలో పనిచేస్తున్న సిబ్బంది పాత కీలకంగా ఉంటుంది. దీనిని గుర్తించిన పిఎల్ఐ సిబ్బందికి అందిస్తున్న ప్రోత్సాహకాలను ప్రత్యక్ష విధానంలో చెల్లించే విధానాన్ని ప్రారంభించింది. ఢిల్లీ , ఉత్తరాఖండ్ సర్కిల్లలో "డైరెక్ట్ ఇన్సెంటివ్ డిస్బర్స్మెంట్" విధానాన్ని ప్రయోగాత్మకంగా ప్రారంభించింది.
పిఎల్ఐ అభివృద్ధి, సాధించిన విజయాలలో అమ్మకాల విభాగం మూలస్తంభంగా నిలిచింది. అంకిత భావంతో పని చేస్తున్న సిబ్బంది ఖాతాదారులను కొత్తగా చేర్చుకోవడం, ఖాతాదారులు కొనసాగేలా చేసే అంశాల్లో సంస్థకు అండగా నిలుస్తున్నారు. సంస్థ బ్రాండ్ అంబాసిడర్లుగా అమ్మకాల విభాగం సిబ్బంది గుర్తింపు పొందారు. వ్యక్తిగత సేవలు అందించడం ద్వారా ఖాతాదారులతో సంబంధాలను పెంపొందించడం ద్వారా ఏజెంట్లు స్థిరంగా రాబడి వృద్ధికి సహకరిస్తారు.
అభివృద్ధి పధంలో పయనించడానికి ఏజెంట్ల కోసం పిఎల్ఐ వినూత్న పథకాన్ని ప్రారంభించింది. "డైరెక్ట్ ఇన్సెంటివ్ డిస్బర్స్మెంట్" పేరుతో ప్రారంభించిన పథకం కింద ఏజెంట్లకు చెల్లించాల్సిన కమీషన్లను సంస్థ నేరుగా వారి పోస్టాఫీస్ సేవింగ్స్ బ్యాంక్ ఖాతాకు బదిలీ చేస్తుంది.
ఈ సంచలనాత్మక కార్యక్రమం వల్ల సంస్థ అమ్మకాల విభాగం తో సంబంధం ఉన్న దేశవ్యాప్తంగా గ్రామీణ డాక్ సేవక్, డైరెక్ట్ ఏజెంట్లు, ఫీల్డ్ ఆఫీసర్లు,సంస్థ ఉద్యోగులు ప్రయోజనం పొందుతారు. దేశవ్యాప్తంగా ఉన్న సుమారు రెండు లక్షల మంది సేల్స్ సిబ్బందికి ప్రయోజనం కలుగుతుంది. సురక్షితమైన విధానంలో తక్షణం నిధులు ఖాతాలకు బదిలీ అవుతాయి. దీనివల్ల కమిషన్ చెల్లింపులో జాప్యం తగ్గుతుంది. భౌతిక తనిఖీల అవసరాన్ని నిర్మూలిస్తుంది. ప్రోత్సాహకాలను పంపిణీ చేసే విధానాన్ని ఆధునీకరించడం ద్వారా ఏజెంట్లతో బంధాన్ని మరింత పటిష్టం చేసుకోవడానికి అవకాశం కలుగుతుంది.
పథకం వల్ల కలిగే ముఖ్య ప్రయోజనాలు:
- వేగంగా నిధులు బదిలీ అవుతాయి. సిబ్బంది పోస్టాఫీస్ సేవింగ్స్ బ్యాంక్ ఖాతాలకు నేరుగా ప్రోత్సాహకాలు బదిలీ అవుతాయి.
- సౌకర్యం, ప్రేరణ: పథకం వల్ల సిబ్బంది తమ విధులను సమర్ధంగా నిర్వహించడానికి వీలు కలుగుతుంది. ప్రతిభ కనబరిచిన సిబ్బందికి తక్షణం ప్రోత్సహకాలు అందుతాయి.
కార్యక్రమాన్ని పోస్టల్ శాఖ డైరెక్టర్ జనరల్ శ్రీ అలోక్ శర్మ ప్రారంభించారు. కార్యక్రమంలో సభ్యుడు  ,చీఫ్ జనరల్ మేనేజర్  పాల్గొన్నారు. వీడియో కాన్ఫరెన్స్ ద్వారా అన్ని పోస్టల్ సర్కిళ్ల చీఫ్ పోస్ట్ మాస్టర్ జనరల్ పాల్గొన్నారు.
చట్ట, న్యాయ మంత్రిత్వ శాఖ
న్యాయ శాఖ 'స్వచ్ఛతా హి సేవా' కార్యక్రమం కింద క్లీన్లీనెస్ డ్రైవ్
'పరిశుభ్రత అనేది దైవభక్తితో సమానమైనది' అనే మహాత్మాగాంధీ పిలుపునకు మరోమారు వాస్తవ రూపాన్ని ఇస్తూ న్యాయ మంత్రిత్వ శాఖ ఆధ్వర్యంలోని డిపార్ట్మెంట్ ఆఫ్ జస్టిస్  'స్వచ్ఛతా హి సేవా' కార్యక్రమాన్ని చేపట్టింది. ఈ సందర్భంగా క్లీన్లీనెస్ డ్రైవ్ను నిర్వహిస్తోంది. ఈ సందర్భంగా డీఓజే సంయుక్త కార్యదర్శి శ్రీ గౌరవ్ మసల్దాన్ మాట్లాడుతూ చెత్త రహిత భారతదేశాన్ని నిర్మించడానికి వీలుగా అందరూ పరిశుభ్రతను కాపాడుకోవాలని కోరారు.
ఆర్థిక మంత్రిత్వ శాఖ
కేంద్ర బడ్జెట్ 2022-23 రూపకల్పనపై సన్నాహక సమావేశాలు నిర్వహించిన కేంద్ర ఆర్థిక మంత్రి శ్రీమతి నిర్మలా సీతారామన్
వర్చువల్ విధానంలో జరిగిన సమావేశాలకు హాజరైన ఏడు వర్గాలకు చెందిన 120 మంది ఆహ్వానితులు
కేంద్ర బడ్జెట్ 2022-23 రూపకల్పనపై కేంద్ర ఆర్థిక కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ అధ్యక్షతన సన్నాహక సమావేశాలు జరిగాయి. 2021 డిసెంబర్ 15 నుంచి 22 వరకు ఈ సమావేశాలు జరిగాయి.
ఈ సమావేశాలకు ఏడు వర్గాలకు చెందిన 120 మంది ఆహ్వానితులు హాజరయ్యారు. వ్యవసాయం,వ్యవసాయ ప్రాసెసింగ్ పరిశ్రమ, పారిశ్రామిక రంగం, మౌలిక వసతులు, వాతావరణ మార్పులు, ఆర్థిక పెట్టుబడి రంగాలు, సేవలు వాణిజ్య రంగం, సామాజిక రంగం, కార్మిక సంఘాలు,సంస్థలు, ఆర్థికవేత్తలు సమావేశాలలో పాల్గొన్నారు.
కేంద్ర ఆర్థిక శాఖ సహాయ మంత్రులు శ్రీ పంకజ్ చౌదరి, డాక్టర్ భగవత్ కిషన్రావ్ కరద్, ఆర్థిక కార్యదర్శి శ్రీ టి.వి. సోమనాథన్, ఆర్థిక వ్యవహారాల కార్యదర్శి శ్రీ అజయ్ సేథ్, పెట్టుబడులు,ప్రజా ఆస్తుల నిర్వహణ శాఖ కార్యదర్శి శ్రీ తుహిన్ కాంత పాండే, ఆర్థిక సేవల కార్యదర్శి శ్రీ దేబాశిష్ పాండా, కార్పొరేట్ వ్యవహారాల కార్యదర్శి శ్రీ రాజేష్ వర్మ, రెవెన్యూ కార్యదర్శి శ్రీ తరుణ్ బజాజ్ , ఆర్థిక మంత్రిత్వ శాఖకు చెందిన సీనియర్ అధికారులు సమావేశంలో పాల్గొన్నారు. సంబంధిత ఇతర మంత్రిత్వ శాఖలు/విభాగాల కార్యదర్శులు ఆన్లైన్ విధానంలో సమావేశానికి హాజరయ్యారు.
బడ్జెట్ రూపకల్పనపై వివిధ వర్గాలకు చెందిన ప్రతినిధులు పలు సూచనలు అందించారు. పరిశోధన అభివృద్ధి కార్యక్రమాలకు నిధుల కేటాయింపులు పెంచాలని, డిజిటల్ సేవలకు మౌలిక సదుపాయాల గుర్తింపు ఇవ్వాలని, హైడ్రోజన్ ఇంధన నిల్వలకు ప్రోత్సాహకాలు అందించాలని, ఆదాయం పన్ను పన్ను శ్లాబ్లను హేతుబద్దీకరించాలని, ఆన్లైన్ పెట్టుబడులకు భద్రత మొదలైన అనేక అంశాలపై సమావేశాలకు హాజరైన ప్రతినిధులు ఆర్థిక మంత్రికి సూచించారు.
విలువైన సూచనలు అందించిన ప్రతినిధులకు ఆర్థిక మంత్రి శ్రీమతి సీతారామన్ కృతజ్ఞతలు తెలిపారు. బడ్జెట్ 2022-23 రూపకల్పనలో ఈ సూచనలను జాగ్రత్తగా పరిశీలిస్తామని హామీ ఇచ్చారు.
విద్యుత్తు మంత్రిత్వ శాఖ
ఎన్టీపీసీ బరౌనీ, బార్హ విద్యుత్ యూనిట్లను జాతికి అంకితం చేసిన కేంద్ర విద్యుత్ మంత్రి, బీహార్ ముఖ్యమంత్రి
రెండవ దశలో ఉన్న ఎన్టీపీస బరౌనీ థర్మల్ పవర్ స్టేషన్ , ఎన్టీపీసీ బార్హ్ సూపర్ థర్మల్ పవర్ ప్రాజెక్టు యూనిట్ #1 ను కేంద్ర విద్యుత్, నూతన్ & పునరావృత ఇంధన మంత్రి ఆర్.కె. సింగ్,, బీహార్ ముఖ్యమంత్రి నితీష్ కుమార్ శనివారం జాతికి అంకితం చేశారు.
ఈ కార్యక్రమానికి లోక్సభ ఎంపీ రాజీవ్ రంజన్, బీహార్లోని తెఘ్రా శాసనసభ సభ్యుడు రామ్ రతన్ సింగ్, మతిహానీ శాసన సభ్యుడు రాజ్ కుమార్ సింగ్, బార్హ్ శాసన సభ్యుడు గ్యానేంద్రకుమార్ సింగ్, బార్హ, బరౌనీ ప్రాంతాల సీనియర్ నాయకులు హాజరయ్యారు. భారత ప్రభుత్వ అధికారులు, బీహార్ ప్రభుత్వ సీనియర్ అధికారులు, బీహార్కు చెందిన ఇతర ప్రముఖులు కూడా ఈ కార్యక్రమంలో పాల్గొన్నారు.
ఈ రెండు కార్యక్రమాలలో కేంద్ర విద్యుత్ కార్యదర్శి అలోక్ కుమార్, ఎన్టీపీసీ సిఎండి గురుదీప్ సింగ్, ఎన్టీపీసీ డైరెక్టర్లు, ఇతర సీనియర్ అధికారులు కూడా హాజరయ్యారు.
బీహార్ రాష్ట్రం ఎన్టీపీసీ గ్రూపుకు 7970 మెగావాట్ల వ్యవస్థాపిత సామర్ధ్యం ఉండగా, 1980 మెగావాట్లు నిర్మాణంలో ఉన్నాయి.
బార్హ్లో మొత్తం 3300 మెగావాట్ల వ్యవస్థాపిత సామర్ధ్యం ఉంది, ఇందులో 1320 మెగావాట్లు మార్చి 2016 నుంచే వాణిజ్య కార్యకలాపాల కింద ఉంది.
విద్యుత్ రంగ అభివృద్ధిని వేగవంతం చేసి, విద్యుత్ అందుబాటు పెరిగి, బీహార్ రాష్ట్ర ప్రజలకు తక్కువ ఖర్చులో లబ్ధి చేకూర్చాలని రాష్ట్ర ప్రభుత్వం బరౌనీ థర్మల్ పవర్ స్టేషన్ను 15.12.2018న ఎన్టీపీసీ లిమిటెడ్కు బదిలీ చేసింది.
కార్పొరేట్ సామాజిక బాధ్యత చొరవలలో భాగంగా, బీహార్ రాష్ట్రంలో ఎన్టీపీసీ అనేక సమాజ వికాస  కార్యక్రమాలను చేపట్టింది. ఈ కార్యక్రమాలు ప్రధానంగా విద్య, ఆరోగ్యం, మౌలిక సదుపాయాల అభివృద్ధి, తాగునీరు, పారిశుద్ధ్యం, నైపుణ్యాల అభివృద్ధి / వొకేషనల్ ట్రైనింగ్ కార్యక్రమాలు, దివ్యాంగులకు మద్దతు, తదితరాలపై దృష్టి పెట్టింది. ఇవే కాకుండా, ప్రాజెక్టులకు పొరుగున ఉన్న గ్రామాలలో వివిధ సామాజికాభివృద్ధి కార్యక్రమాల అమలు వివిధ దశలలో ఉంది. ఎన్టీపీసీ ఎయిమ్స్  పాట్నాలో ప్రత్యేక బర్న్ యూనిట్ను, ఔరంగాబాద్ జిల్లాలో ఐటిఐని నిర్మిస్తోంది.
భారత ప్రభుత్వ మహారత్న కంపెనీ అయిన ఎన్టీపీసీ, ప్రస్తుతం 67907 మెగావాట్ల  వ్యవస్థాపిత సామర్ధ్యాన్ని కలిగి ఉంది, 2032 నాటికి 130 గిగావాట్ల కంపెనీగా అవతరించాలని యోచిస్తోంది.
ప్రధాన మంత్రి కార్యాలయం
ప్రధాన మంత్రి తో సమావేశమైన యుకె విదేశీ వ్యవహారాలు, కామన్ వెల్థ్, అభివృద్ధి వ్యవహారాల మంత్రి శ్రీ డొమినిక్ రాబ్
ప్రధాన మంత్రి శ్రీ నరేంద్ర మోదీ తో యుకె విదేశీ వ్యవహారాలు, కామన్వెల్థ్, అభివృద్ధి వ్యవహారాల మంత్రి శ్రీ డొమినిక్ రాబ్ సమావేశమయ్యారు.
యుకె ప్రధాని శ్రీ బోరిస్ జాన్ సన్ తో ఇటీవల టెలిఫోన్ లో తాను సంభాషించిన సంగతి ని ఈ సందర్భం లో ప్రధాన మంత్రి గుర్తు కు తెస్తూ, కోవిడ్ అనంతర ప్రపంచం లో భారత్-యుకె భాగస్వామ్యానికి గల ప్రాముఖ్యత ను నొక్కి చెప్పారు. వ్యాపారం, పెట్టుబడి, రక్షణ, భద్రత, వలసలు, గతిశీలత, విద్య, శక్తి , జల వాయు పరివర్తన, ఆరోగ్యం లను చేర్చుకొంటూ ద్వైపాక్షిక సంబంధాల లో పూర్తి స్థాయి సామర్ధ్యం తాలూకు ప్రయోజనాన్ని పొందేందుకు మహత్త్వాకాంక్షభరితమైన, ఫలితాలు ప్రధానంగా ఉండేటటువంటి సమగ్ర మార్గసూచీ ని రూపొందించాలంటూ ఆయన పిలుపునిచ్చారు.
ప్రధాని శ్రీ బోరిస్ జాన్ సన్ పక్షాన విదేశీ వ్యవహారాల శాఖ మంత్రి శ్రీ రాబ్ ప్రధాన మంత్రి కి శుభాకాంక్షలను వ్యక్తం చేసి, యుకె ఇటీవల సహ-ఆతిథేయి దేశం గా వ్యవహరించిన ‘క్లైమేట్ యాంబిషన్ సమిట్’ లో పాలుపంచుకొన్నందుకు ప్రధాన మంత్రి కి ధన్యవాదాలు తెలిపారు. యుకె ప్రభుత్వం ఉమ్మడి విలువలు, ఉమ్మడి హితాలు ఆధారం గా భారతదేశం తో కలసి తన సంబంధాలను ముందుకు తీసుకుపోవడానికి, ప్రపంచ ఉమ్మడి సవాళ్ళ ను కలసికట్టుగా ఎదుర్కొనే సామర్థ్యాలకు ప్రాధాన్యాన్ని ఇస్తుందని ఆయన అన్నారు.
విదేశీ వ్యవహారాల శాఖ మంత్రి శ్రీ రాబ్ తమ ప్రధాని శ్రీ బోరిస్ జాన్ సన్ వచ్చే సంవత్సరం లో యుకె అధ్యక్షతన జరుగనున్న జి7 సమావేశానికి ప్రధాన మంత్రి ని ఆహ్వానిస్తూ రాసిన ఒక లేఖ ను ఈ సందర్భం లో శ్రీ మోదీ కి అందజేశారు. ప్రధాన మంత్రి ఆయన కు ధన్యవాదాలు తెలిపి, ఆ ఆహ్వానాన్ని స్వీకరించారు.
వచ్చే నెల లో న్యూ ఢిల్లీ లో భారతదేశ 72 వ గణతంత్ర దిన కార్యక్రమం జరిగే సందర్భం లో, ప్రధాని శ్రీ బోరిస్ జాన్ సన్ కు స్వాగతం పలకాలని తాను ఉత్సుకత తో వేచి ఉన్నట్లు ప్రధాన మంత్రి శ్రీ మోదీ ఈ సందర్భం లో వెల్లడించారు.
(
నౌకారవాణా మంత్రిత్వ శాఖ
ప్రత్యేక ప్రచారం 2.0 - హరతీకరణలో భాగంగా ఈ ఏడాది 1 లక్షకు పైగా మొక్కలు నాటిన పారదీప్ పోర్ట్ అథారిటీ
పరిశుభ్రమైన, హరిత  పారదీప్ కల సాకారం చేయడంలో ముందంజలో ఉండి పారాదీప్ పోర్ట్ అథారిటీ  తన ప్రయాణాన్ని కొనసాగిస్తోంది. ప్రస్తుతం నడుస్తున్న ప్రత్యేక ప్రచారం 2.0లో భాగంగా, పిపిఎ చైర్మన్ శ్రీ పి.ఎల్. హరనాధ్ జెబి/ జెసి వాటర్ ట్యాంక్ సమీపంలో ఎస్టీపికి టౌన్షిప్ మురుగునీటి కనెక్షన్ను ప్రారంభించారు. ఎస్టీపీతో పోర్ట్ టౌన్షిప్ మురుగునీటి కాలువలను అనుసంధానించడం వల్ల, మురుగునీరు సమీపంలో ఉన్న చెరువుల వంటి సహజ ప్రవాహాలలోకి ప్రవహించదు, ఫలితంగా ఇటువంటి ప్రవాహాలను సున్నా స్థాయికి తీసుకురావాలన్న కల సాకారం అవుతుంది.
ప్రతి ఏడాదీ పచ్చదనాన్ని పెంపొందించేలా పారదీప్ పోర్ట్ అభివృద్ధి చెందుతున్న క్రమంలో ఈ ఏడాది నేటివరకు 1,07,000 మొక్కలను నాటడం జరిగింది. ఈ సందర్భంగా, శ్రీ హరనాధ్ ఇతర అధికారులతో కలిసి పెద్ద ఎత్తున మొక్కలు నాటే కార్యక్రమంలో పాల్గొన్నారు.